CELEX: 62015CO0446(01)
Language: hu
Date: 2016-12-15 00:00:00
Title: Kijavító végzés, 2016. december 15.#Signum Alfa Sped Kft. kontra Nemzeti Adó- és Vámhivatal Kiemelt Adó- és Vám Főigazgatóság.#Végzés kijavítása.#C-446/15. sz. ügy.

A BÍRÓSÁG VÉGZÉSE (kilencedik tanács)
2016. december 15.(*)
„Végzés kijavítása”
A C‑446/15. REC. sz. ügyben,
az EUMSZ 267. cikk alapján benyújtott előzetes döntéshozatal iránti kérelem tárgyában, amelyet a Fővárosi Közigazgatási és Munkaügyi Bíróság (Magyarország) a Bírósághoz 2015. augusztus 18‑án érkezett, 2015. augusztus 10‑i határozatával terjesztett elő az előtte
a Signum Alfa Sped Kft.

és
a Nemzeti Adó‑ és Vámhivatal Kiemelt Adó‑ és Vám Főigazgatóság

között folyamatban lévő eljárásban,
A BÍRÓSÁG (kilencedik tanács),
tagjai: C. Vajda (előadó), tanácselnökként eljárva, K. Jürimäe és C. Lycourgos bírák,
főtanácsnok: P. Mengozzi,
hivatalvezető: A. Calot Escobar,
a főtanácsnok meghallgatását követően, 

meghozta a következő

Végzést

1        A Bíróság (kilencedik tanács) 2016. november 10‑én meghozta a Signum Alfa Sped végzést (C‑446/15, nem tették közzé, EU:C:2016:869).

2        E végzés magyar nyelvű változata egy elírást tartalmaz, amelyet a magyar kormány kérelmére a Bíróság eljárási szabályzata 103. cikkének (1) bekezdése értelmében ki kell javítani.
A fenti indokok alapján a Bíróság (kilencedik tanács) a következőképpen határozott:

A 2016. november 10‑i Signum Alfa Sped végzés (C‑446/15, nem tették közzé, EU:C:2016:869) magyar nyelvű változatának 34. pontját a következőképpen kell kijavítani:

„Az alapügyet illetően nem vitatott, hogy a vitatott számlákon feltüntetett szolgáltatásokat a Signum Alfa Spednek nyújtották. Az előzetes döntéshozatalra utaló határozatból nem tűnik ki, hogy e társaságnak a 2006/112 irányelv 9. cikkének (1) bekezdése értelmében vett adóalanyi minőségét vagy a nyújtott szolgáltatásoknak az ezen adóalany adóköteles tevékenységeihez történő felhasználását vitatták volna. Az adóhatóság sem vitatta az említett számlákat kibocsátó társaságok adóalany minőségét, amely társaságok tekintetében az említett határozat megállapította, hogy a Signum Alfa Sped ellenőrizte, hogy ezek rendelkeznek‑e héa‑azonosítószámmal. E hatóság azt is elismerte, hogy ugyanezek a számlák megfeleltek a formai követelményeknek.”

A jelen végzés eredeti példányát mellékelni kell a kijavított végzés eredeti példányához. Erről a végzésről a kijavított végzés eredeti példányára széljegyzetet kell vezetni.

Luxembourg, 2016. december 15.

A. Calot Escobar
 
C. Vajda

hivatalvezető
 
a kilencedik tanács elnökeként eljárva

* Az eljárás nyelve: magyar.